Meirkostnaðurin av brennievninum, eftir at krøvini til svávulútlát verða herd eftir 2020, fer at koyra nógv reiðarí á húsagang, heldur forstjórin í stórum japanskum reiðaríi. Japanskur reiðari ávarar um húsagangir Meirkostnaðurin hjá reiðaríum fyri umhvørvis-brennievni aftaná 2020 fær tær avleiðingar, at nógv fara á húsagang, sigur forstjórin í Mitsui OSK Lines. Komandi kravið til sávulútlát frá brennievni frá skipum eftir 2020 fer at kosta skipaídnaðinum 50 milliardir dollarar og fer at koyra nógvar reiðarar á heysin. Tað heldur forstjórin í einum av heimsins størstu reiðarísamtøkum, Mitsui OSK Line (MOL) í Japan. Hann ávarar í einari samrøðu við Financial Times um avleiðingarnar av kostnaðarmikla brennievninum við lágum svávulinnihaldi, um reiðarar ikki senda rokningina víðari til viðskiftafólk ella heimssamfelagið sum heild. Sambært MOL-forstjóranum, Junichiro Ikeda, átti tað at verið ein altjóða samfelagsuppgáva at fíggja kostnaðarmikla brennievnið í farmaflutninginum. Haraftrat eiga viðskiftafólkini at skilja, at minni svávul í brennievninum ávirkar heimsheilsustøðuna, og kostnaðirnar fara tískil at hækka. eykakostnaðurin av kostnaðarmiklara brennievninum ikki verður so nógvur, um hann verður sendur víðari til viðskiftafólkini–í mun til virðið á farminum. hevur saman við tveimum øðrum japanskum reiðaríum, NYK og K Line, lagt teirra bingjuvirksemið saman í nýggja Ocean Network Express (ONE). OECD metir, at eyka kostnaðurin við nýggju svávulkrøvunum fer at kosta bingjureiðaríunum einar 5-30 milliardir dollarar, meðan altjóða ráðgevarafyritøkan, Wood Mackenzie, heldur, at kostnaðurin fer at tátta upp í 60 milliardir dollarar.